
Mobilitatea din Turcia – experiență de învățare și colaborare


În perioada 30 martie - 4 aprilie, elevi ai Liceului Teoretic „Mihai Eminescu” au participat la mobilitatea găzduită de Liceul Tehnic Anatolian de Comerț Yavuz Selim din Duzce din Turcia, eveniment realizat în cadrul proiectului KA122 „Bullying and Cyberbullying”. 
Experiență a reprezentat o etapă esențială în formarea tinerilor participanți, pe parcursul căreia aceștia au fost implicați în activități interactive și colaborative ce au avut ca scop înțelegerea profundă a fenomenului de bullying și cyberbullying, precum și identificarea unor soluții concrete de prevenire și intervenție în astfel de situații.
De asemenea, un aspect  important a constat în dezvoltarea competențelor sociale, prin activități de lucru în echipă, comunicare și empatie, elevii învățând să colaboreze și să își exprime opiniile, respectând în același timp diferența de perspectivă. Totodată, interacțiunea cu adolescenții din acest liceu a contribuit la dezvoltarea competențelor interculturale, oferindu-le participanților oportunitatea de a descoperi diversitatea culturală și de a înțelege importanța respectului și a toleranței.
Mobilitatea a pus accent și pe dezvoltarea competențelor digitale, elevii lucrând cu diverse instrumente pentru a crea conținut, a analiza informații și a propune soluții inovatoare. Prin aceste activități, ei au dobândit abilități practice în utilizarea tehnologiei în scop educațional.
Această mobilitate succedă cursul de formare „Bullying and Cyberbullying” furnizat de Sinerconsult Lda, eveniment la care au participat profesori din Italia, Polonia, Portugalia și România și care s-a desfășurat în noiembrie 2025
Proiectul „THINK TWICE BEFORE YOU SPEAK AND TYPE”: o școală sigură și incluzivă, fără bullying și cyberbullyingare o perioadă de implementare de 10 luni,  01.10. 2025 - 31.07. 2026, și beneficiază fonduri nerambursabile în valoare de 20.315 euro.

Finanțat de Uniunea Europeană. Punctele de vedere și opiniile exprimate aparțin însă exclusiv autorului (autorilor) și nu reflectă neapărat punctele de vedere și opiniile Uniunii Europene sau ale Agenției Executive Europene pentru Educație și Cultură( EACEA). Nici Uniunea Europeană, nici EACEA nu pot fi considerate răspunzătoare pentru acestea. 

